  Майя Бывальцева Татьяна Пунгина 1-тӥ коньывуонысен Удмуртиын ожгаруже сӥзьыл басьтон кутскиз. Нырысетӥ призвыникъёсты частьёсты 15-тӥ коньывуонэ келялозы. Со сярысь журналистъёслы элькунысь ожгар комиссарлэн воштӥсез Рустам Маликов вераз. Призывъя ӧриос 31-тӥ толсурозь ужалозы Удмуртиын сӥзьы призыв улэ 9 сюрс пала адями шеде. Со пӧлысь службалы тупась 1 сюрс 400 пала пиосты басьтозы. Ваньзэ сямен Западной ожгар округысь частьёсы но центръёсы келялозы. Котьку сямен, пӧртэм войскоосы келямын луозы. Со сухопутной войскоос, йӧскалык Росгаврдилэн войскоосыз, ожгар-инсьӧр кужымъёс, ожгар-зарезь флот, ракетной войскоос, омыр-десант войскоос Рустам Маликов, Удмуртиысь ожгар комиссарлэн воштӥсезИжысь техникая кун университетэз йылпумъям ньылез егитъёс Краснодарысь Герӟетъя ожгар академи бордысь тодосъя ротае мынозы. Ваньмыз призывникъёс эмъяськонниосын коронавируслы эскеронъёсты ортчозы, собре – люкаськон пунктын. Висёнлэн тодметъёсыныз адямиосты Ижкарысь паласькись висёнъёсъя элькун эмъюртэ келялозы. Ожгар комиссариатъёсын, призывной пунктъёсын но люкаськон пунктын термометръёс, тест-системаос, нимась утиськон арбериос вань. Войскоосы келятозь пиослы ӵыжы-выжыосынызы но эшъёсынызы адӟиськыны уз сётэ. Но призывникъёсын телефон пыр герӟаськыны, озьы ик комиссариатлэн призывъя ёзэтысьтыз ӟырдыт телефонэ 8 (3412) 78-19-24 но 8 (3412) 68-54-11 номеръёсъя жингыртыны луоз. Служба нуон интыязы пиос нимаз вагонъёсын мынозы Частьёсазы вуэмзы бере пиос 14 нунал ӵоже нимаз казарамын карантинын улозы. Сюдон но дышетон мукет ожгарчиослэсь нимаз радъялозы.  Тегъёс: Ижкар Армия Призыв Удмуртия  